# ZMLUVA O PARTNERSTVE

uzavretá podľa § 269 ods. 2 zák. č. 513/1991 Zb. Obchodný zákonník v znení neskorších predpisov v nadväznosti na § 2 ods. 1 písm. m) zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov

(ďalej len „ZoP“)

medzi

Názov: [●]

Sídlo: [●]

IČO: [●]

Konajúca osoba: [●]

Poštová adresa: [●]

(ďalej len „**Hlavný partner**“ alebo „**Prijímateľ**)

a

Názov: [●]

Sídlo: [●]

IČO: [●]

Konajúca osoba: [●]

Poštová adresa: [●]

(ďalej ako „**Partner 1**“)

a

Názov: [●]

Sídlo: [●]

IČO: [●]

Konajúca osoba: [●]

Poštová adresa: [●]

(ďalej ako „**Partner 2**“)

(Partner 1 a Partner 2 ďalej samostatne v texte aj ako „**Partner**“ alebo spolu len ako „**Partneri**“)

(Hlavný partner a Partneri ďalej spoločne aj ako „**Členovia partnerstva**“ alebo jednotlivo aj ako „**Člen partnerstva**“)

# Článok 1Základné ustanovenia

1. Členovia partnerstva sa dohodli na uzatvorení ZoP s cieľom upraviť ich vzájomné práva a povinnosti a ostatné zmluvné podmienky súvisiace s realizáciou Projektu s názvom „.........................“ (ďalej len „Projekt“) a v súlade s podmienkami Výzvy na predkladanie žiadostí o poskytnutie prostriedkov mechanizmu na podporu obnovy a odolnosti, kód Výzvy 09I05-03-V03 a Zmluvy o poskytnutí prostriedkov mechanizmu, ktorá bude uzatvorená medzi Úradom vlády Slovenskej republiky - Úradom podpredsedu vlády, ktorý neriadi ministerstvo ako Vykonávateľom v zastúpení Ministerstvom hospodárstva Slovenskej republiky ako Sprostredkovateľom a Hlavným partnerom ako Prijímateľom (ďalej len „Zmluva“).
2. V nadväznosti na právnu úpravu postavenia Partnera v zákone č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov (ďalej len „zákon o mechanizme“) a v na neho nadväzujúcej Záväznej dokumentácii definovaných v Zmluve [najmä v Systéme implementácie Plánu obnovy a odolnosti Slovenskej republiky (ďalej ako „SIPOO“)] sa Členovia partnerstva vzájomne dohodli a Partner podpisom ZoP výslovne súhlasí s tým, že:
3. práva a povinnosti Partnera v súvislosti s realizáciou Projektu vyplývajú zo ZoP a zo Záväznej dokumentácie a z ďalších skutočností uvedených v písm. b) až d) tohto odseku, a to spôsobom a v rozsahu vyplývajúcom z písm. b) až f) tohto odseku;
4. právna úprava postavenia Hlavného partnera ako Prijímateľa v rozsahu jeho práv a povinností v súvislosti s realizáciou Projektu tak, ako to vyplýva zo Zmluvy, sa primerane vzťahuje aj na Partnera, ak nie je v ZoP uvedené inak v súlade s písm. f) tohto odseku;
5. pojmy, skratky a výkladové pravidlá, ktoré sú definované v článku 1 ods. 2 prílohy č. 1 Zmluvy, ktorou sú všeobecné zmluvné podmienky (ďalej ako „VZP“), sa v plnej miere aplikujú na túto ZoP bez potreby opakovania definícií v ZoP, a to pokiaľ ide o formu aj obsah, vrátane používania veľkých a malých písmen jednotlivých použitých pojmov, s cieľom zachovať jednotu a súlad oboch zmluvných vzťahov;
6. práva a povinnosti Partnera v súvislosti s realizáciou Projektu sa okrem Zmluvy riadia zákonom o mechanizme, Právnym rámcom a súčasne Záväznou dokumentáciou; v tejto súvislosti Partner súhlasí, že všetky zmeny v SIPOO alebo v inej Záväznej dokumentácii, z ktorých pre Prijímateľa vyplývajú práva a povinnosti alebo ich zmeny, sú záväzné aj pre Partnera v rozsahu, v akom sa na neho podľa ZoP vzťahujú aj práva a povinnosti Prijímateľa, a to dňom ich Zverejnenia, ak z príslušného dokumentu nevyplýva iný moment jeho účinnosti;
7. Zmluva a jej zmeny sú pre Partnera záväzné odo dňa nadobudnutia ich účinnosti;
8. ak existuje rozpor medzi úpravou práv a povinností Partnera v ZoP a v Zmluve, má prednosť úprava v Zmluve pred touto ZoP.
9. Na účely ZoP sa okrem pojmov uvedených v článku 1 VZP rozumie:
	* 1. **Členovia partnerstva** – Hlavný partner a Partner/Partneri; ak sa v texte používa pojem „Členovia partnerstva“ v akomkoľvek tvare, je ním vyjadrený vzťah medzi Hlavným partnerom a Partnerom, nie však medzi Partnermi navzájom v súlade s definíciou Partnera;
		2. **Hlavný partner** – žiadateľ do nadobudnutia účinnosti Zmluvy, resp. Prijímateľ od nadobudnutia účinnosti Zmluvy uzatvorenej s Vykonávateľom v zastúpení Sprostredkovateľom na základe Kladne posúdenej žiadosti o prostriedky mechanizmu podľa zákona o mechanizme; Hlavný partner realizuje všetky práva a plní všetky povinnosti voči každému Partnerovi zvlášť, ak nejde o také právo alebo povinnosť, ktorá sa vzťahuje iba na niektorého z Partnerov;
		3. **Partner** – osoba, ktorá sa v záujme dosahovania spoločných cieľov s Hlavným partnerom spolupodieľa na realizácii Projektu na základe ZoP a ktorá zároveň nemá vo vzťahu k Prijímateľovi postavenie dodávateľa alebo subdodávateľa; Partnerom sa rozumie každý z Partnerov uvedený v záhlaví ZoP; každý z Partnerov plní povinnosti a realizuje práva v súlade so ZoP vo vzťahu k jemu prislúchajúcej Aktivite/pracovnému balíku v zmysle Prílohy č. 1 ZoP; každému Partnerovi pri realizácii jemu prislúchajúcej Aktivity/pracovného balíka vznikajú práva a povinnosti iba voči Hlavnému partnerovi, a teda Partnerovi zo ZoP nevznikajú voči inému Partnerovi žiadne práva a nie je povinný voči inému Partnerovi plniť žiadne povinnosti, ak z tejto ZoP nevyplýva inak;
		4. **Vykonávateľ** – orgán, ktorý je zodpovedný za pridelenie prostriedkov mechanizmu Prijímateľovi na realizáciu Projektu na základe Kladne posúdenej žiadosti o prostriedky mechanizmu a Zmluvy. Vykonávateľom pre komponent 9 Plánu obnovy a odolnosti SR je Úrad vlády Slovenskej republiky - Úrad podpredsedu vlády, ktorý neriadi ministerstvo, za ktorého koná ako Sprostredkovateľ Ministerstvo hospodárstva Slovenskej republiky na základe splnomocnenia obsiahnutého v Zmluve o vykonávaní časti úloh vykonávateľa sprostredkovateľom pre komponent 9 Plánu obnovy: Efektívnejšie riadenie a posilnenie financovania výskumu, vývoja a inovácií uzatvorenej pod č. 862/2022, reg. č. MH SR: 217/2022-2060-4250 a v súlade s § 5 ods. 3 a § 6 zákona o mechanizme;
		5. **Zmluva** – právny titul, na základe ktorého sa poskytujú prostriedky mechanizmu; Zmluva sa uzatvára medzi Vykonávateľom (v zastúpení Sprostredkovateľom) a žiadateľom, ktorého žiadosť o prostriedky mechanizmu splnila podmienky poskytnutia prostriedkov mechanizmu podľa zákona o mechanizme a ktorý sa nadobudnutím účinnosti Zmluvy stáva Prijímateľom; osobitne sa uvádza, že ak sa v ZoP používa pojem „**Zmluva o poskytnutí prostriedkov mechanizmu**“, rozumie sa tým Zmluva bez jej príloh;
		6. **v súlade s touto ZoP** – dodržanie všetkých pravidiel vyplývajúcich zo ZoP, vrátane všetkých dokumentov, na ktoré táto ZoP odkazuje, najmä zo Zmluvy, zo zákona o mechanizme, z Právneho rámca, zo SIPOO alebo z inej Záväznej dokumentácie za dodržania pravidiel vyplývajúcich z odseku 2 tohto článku;
		7. **POO -** Plán obnovy a odolnosti Slovenskej republiky v platnom znení;
		8. **Výzva** – predstavuje výzvu na predkladanie žiadostí o PM na podporu obnovy a odolnosti vyhlásenú dňa 23.10.2023 kód výzvy: 09I05-03-V03;
		9. **Bezodkladne** – najneskôr do siedmich pracovných dní od vzniku skutočnosti rozhodnej pre počítanie lehoty; to neplatí, ak sa v konkrétnom ustanovení ZoP alebo Zmluvy stanovuje odlišná lehota platná pre konkrétny prípad; pre počítanie lehôt platia pravidlá uvedené v čl. 1 ods. 1.5 Zmluvy o poskytnutí prostriedkov mechanizmu;
		10. **Aktivita** – platí definícia uvedená v Zmluve s tým, že pokiaľ sa v ZoP uvádza Aktivita vo vzťahu k Partnerovi, znamená to podľa kontextu aj len časť konkrétnej Aktivity Projektu predstavujúcu príslušný pracovný balík/pracovné balíky v tom rozsahu, v akom realizácia príslušnej Aktivity Projektu prislúcha Partnerovi v zmysle Prílohy č. 1 ZoP;
		11. **Deň -** dňom sa rozumie pracovný deň, ak v ZoP alebo v Zmluve nie je výslovne uvedené, že ide o kalendárny deň.
10. Partner berie na vedomie, že nevyužitím práva odstúpiť od ZoP podľa článku 15 ods. 19 ZoP je viazaný právami a povinnosťami pre neho vyplývajúcimi zo ZoP v spojení so Zmluvou.
11. S výnimkou tohto článku a kde kontext vyžaduje inak, sa uplatnia tieto výkladové pravidlá pri zohľadnení ustanovenia odseku 2 písm. c) tohto článku:
	* 1. pojmy uvedené s veľkým začiatočným písmenom a pojmy definované v nariadení EÚ 2021/241 a SIPOO majú taký istý význam, keď sú použité v  ZoP a v Zmluve; v prípade rozdielnych definícií má prednosť definícia uvedená v Zmluve a ak v Zmluve nie je pojem definovaný, uplatní sa definícia v ZoP;
		2. pojmy uvedené s veľkým začiatočným písmenom majú ten istý význam v celej ZoP, pričom ich význam sa zachováva aj v prípade, ak sa použijú v inom gramatickom alebo slovesnom tvare, alebo ak sa použijú s malým začiatočným písmenom, ak je z kontextu nepochybné, že ide o pojem definovaný v ZoP alebo v  Zmluve;
		3. slová uvedené:
			1. iba v jednotnom čísle zahŕňajú aj množné číslo a naopak;
			2. v jednom rode zahŕňajú aj iný rod;
			3. iba ako osoby zahŕňajú fyzické aj právnické osoby a naopak;
		4. akýkoľvek odkaz na Právny rámec alebo Záväznú dokumentáciu odkazuje aj na akúkoľvek ich zmenu, t. j.  použije sa vždy v účinnom znení;
		5. nadpisy slúžia len na väčšiu prehľadnosť ZoP a nemajú význam pri jej výklade.

# Článok 2Účasť Partnera na Projekte

* + 1. Partnerstvo medzi Členmi partnerstva je vytvorené s cieľom zefektívniť spoluprácu Členov partnerstva pri Realizácii Projektu. Prehľad Aktivít Projektu realizovaných Partnerom, indikatívny harmonogram (časový rámec) Aktivít realizovaných Partnerom a Výstupov Projektu, k dosiahnutiu ktorých Partner prispieva Aktivitami Projektu, ktoré realizuje, ako aj ďalších podmienok v súvislosti s dosiahnutím Cieľa Projektu, je uvedený v Prílohe č. 1 ZoP.
		2. V nadväznosti na Zmluvu, v súlade s podmienkami Výzvy a touto ZoP sa Partner zaväzuje spolupodieľať sa na Realizácii Projektu. Partner je povinný realizovať Aktivity Projektu v rozsahu Aktivít, ktoré Partnerovi prislúchajú v zmysle Prílohy č. 1 ZoP, s využitím Prostriedkov mechanizmu (ďalej aj „PM“) v rámci POO na Realizáciu Projektu:

Názov Projektu: (názov)

Kód Projektu: (kód)

Názov investície: 5: Výskum a inovácie pre digitalizáciu ekonomiky

Názov komponentu: 9: Efektívnejšie riadenie a posilnenie financovania výskumu, vývoja a inovácií Plánu obnovy a odolnosti Slovenskej republiky

výška PM prislúchajúca

jednotlivým Partnerom: vyplýva z Prílohy č. 3 ZoP

na dosiahnutie Cieľa Projektu podľa Zmluvy.

* + 1. Členovia partnerstva sa zaväzujú konať pri Realizácii Projektu s odbornou starostlivosťou tak, aby bola zabezpečená realizácia plánovaných Aktivít v zmysle Prílohy č. 1 ZoP Riadne a Včas, a to najneskôr do Ukončenia vecnej realizácie Projektu podľa harmonogramu (časového rámca), a to tak, aby bol dosiahnutý Cieľ Projektu a Výstupy Projektu podľa Zmluvy.
		2. Hlavný partner sa zaväzuje, že na základe ZoP poskytne Partnerovi jemu prislúchajúcu časť PM podľa rozsahu Partnerom realizovaných Aktivít Projektu na základe Prílohy č. 1 ZoP, v súlade s Rozpočtom Projektu, ktorý tvorí Prílohu č. 3 ZoP, a za podmienok stanovených v Zmluve a v ZoP vo výške Partnerovi prislúchajúcich Schválených oprávnených výdavkov.
		3. Členovia partnerstva sa zaväzujú, že si navzájom poskytnú súčinnosť v rozsahu vzťahujúcom sa na Aktivity, ktoré Partner realizuje v zmysle Prílohy č. 1 ZoP, v nadväznosti na ods. 2 tohto článku a v súlade so ZoP.
		4. Partner sa zaväzuje realizovať Aktivity Projektu uvedené v Prílohe č. 1 ZoPspôsobompodľa odseku 3 tohto článku a uhrádzať výdavky na realizáciu Aktivít Projektu a prijať jemu prislúchajúcu časť PM za splnenia podmienok obsiahnutých v ZoP, v Zmluve a v Záväznej dokumentácii uvedenej v článku 1 ods. 2 VZP.
		5. PM poskytnuté v zmysle ZoP sú tvorené zo zdrojov EÚ, v dôsledku čoho musia byť finančné prostriedky tvoriace PM vynaložené v súlade s pravidlami hospodárnosti, efektívnosti, účinnosti a účelnosti a s ostatnými pravidlami rozpočtového hospodárenia s verejnými prostriedkami vyplývajúcimi zo zákona o rozpočtových pravidlách.
		6. Členovia partnerstva sú povinní zdržať sa vykonania akéhokoľvek úkonu, vrátane vstupu do záväzkovo-právneho vzťahu s treťou osobou, ktorým by došlo k porušeniu článku 107 Zmluvy o fungovaní EÚ v súvislosti s Projektom s ohľadom na skutočnosť, že poskytnuté PM sú príspevkom z verejných zdrojov.
		7. Partner berie na vedomie, že PM, a to aj každá ich časť, sú finančným prostriedkom vyplateným zo štátneho rozpočtu SR. Na kontrolu a audit použitia týchto finančných prostriedkov, ukladanie a vymáhanie sankcií za porušenie finančnej disciplíny sa vzťahuje režim upravený v Zmluve, v právnych predpisoch SR a v právnych aktoch EÚ, najmä v zákone o mechanizme, v zákone o rozpočtových pravidlách a v zákone o finančnej kontrole.
		8. V zmysle § 401 Obchodného zákonníka Partner vyhlasuje, že predlžuje premlčaciu dobu na prípadné nároky Hlavného partnera týkajúce sa vrátenia poskytnutých PM alebo ich časti, a to na 10 rokov od doby, kedy premlčacia doba začala plynúť po prvý raz.
		9. Členovia partnerstva vyhlasujú, že v nadväznosti na Výzvu sa pred uzatvorením ZoP oboznámili s obsahom vzorového dokumentu Zmluvy zverejneného Vykonávateľom.

# Článok 3Vzťahy Členov Partnerstva k Vykonávateľovi a ich záväzky z toho vyplývajúce

1. Vykonávateľ zastupuje finančné záujmy EÚ a Slovenskej republiky. Členovia partnerstva berú na vedomie, že Vykonávateľ nie je Členom partnerstva a nezodpovedá za konanie Členov partnerstva, ani za žiadne dojednania medzi Členmi partnerstva.
2. Členovia partnerstva sa zaväzujú, že ich zmluvný vzťah založený ZoP bude vždy súladný s dokumentmi uvedenými v definícii podľa článku 1 ods. 3 písm. f) ZoP. V prípade porušenia tohto záväzku môžu byť deklarované výdavky Vykonávateľom klasifikované ako Neoprávnené výdavky alebo porušenie tohto záväzku môže znamenať Nezrovnalosť spojenú s povinnosťou Hlavného partnera vrátiť poskytnuté PM alebo ich časť a/alebo s odstúpením od Zmluvy podľa čl. 11 ods. 5 VZP spojeného s povinnosťou Hlavného partnera vrátiť poskytnuté PM Vykonávateľovi.
3. Hlavný partner vo vzťahu k Vykonávateľovi v plnom rozsahu zodpovedá za koordináciu a riadenie Realizácie Projektu a za plnenie povinností Partnerovi vyplývajúcich z jeho účasti na Projekte podľa Zmluvy a podľa ZoP. Tým nie je dotknutá zodpovednosť Partnera voči Hlavnému partnerovi.
4. V prípade, ak sa v ZoP dohodlo, že Členovia partnerstva sú povinní plniť voči Vykonávateľovi určitý záväzok, vo vzťahu k Vykonávateľovi je za plnenie tohto záväzku zodpovedný Hlavný partner v celosti, bez ohľadu na povahu záväzku, a to aj v prípade, ak ide o deliteľné plnenie a nesplnená časť sa týka iba záväzku Partnera. Hlavný partner nie je oprávnený plniť za Partnera záväzky alebo ich časť a rovnako ani Partner nie je oprávnený plniť za Hlavného partnera jeho záväzky alebo ich časť ak sa vzájomne písomne nedohodli inak.
5. V prípade plnenia povinností vyplývajúcich z ochrany finančných záujmov Európskej únie podľa § 23 zákona o mechanizme, z ktorého vznikajú povinnosti priamo každému z Členov partnerstva samostatne, sa ich takto zaväzuje plniť konkrétny Člen partnerstva.
6. Členovia partnerstva súhlasia s tým, že Vykonávateľ má právo, nie však povinnosť, v rozsahu svojho uváženia metodicky usmerňovať Členov partnerstva v súvislosti s Projektom a v nadväznosti na záväzky vyplývajúce Členom partnerstva zo ZoP alebo zo Zmluvy. Členovia partnerstva sa zaväzujú takéto usmernenia akceptovať a realizovať opatrenia navrhnuté Vykonávateľom, ak metodické usmernenie Vykonávateľa nie je v rozpore s dokumentmi uvedenými v definícii podľa článku 1 ods. 3 písm. f) ZoP.
7. Uzatvorením ZoP nie sú dotknuté práva a povinnosti Hlavného partnera voči Vykonávateľovi v zmysle Zmluvy, a to najmä nie je dotknutá celková zodpovednosť Hlavného partnera ako Prijímateľa za Projekt.

# Článok 4Práva a povinnosti medzi Členmi partnerstva

1. Členovia partnerstva sa uzatvorením ZoP stávajú spolurealizátormi Projektu, t. j. Partner zodpovedá voči Hlavnému partnerovi za realizáciu Aktivít Projektu vo vzťahu k tým Aktivitám, ku ktorým sa zaviazal v zmysle ZoP a ktoré sú špecifikované v Prílohe č. 1 ZoP, v dôsledku čoho sa v tejto častiPartner podieľa na realizácii Projektu v rozsahu práv a povinností vyplývajúcich zo Zmluvy. Uzatvorením ZoP sa preto Partner zaväzuje všetky jemu zverené Aktivity realizovať v zmysle Projektu a za podmienok podľa ZoP a znáša aj s tým súvisiacu zodpovednosť. Zodpovednosť Hlavného partnera voči Vykonávateľovi za splnenie podmienok súvisiacich s Realizáciou Projektu, za účasti Členov partnerstva podľa ZoP a Zmluvy, týmto nie je dotknutá.
2. Hlavný partner sa zaväzuje:
	1. zabezpečiť prípravu, riadenie a koordináciu Realizácie Projektu a poskytnutie PM Partnerovi v súlade s ustanoveniami ZoP, ustanoveniami Zmluvy, usmerneniami a pokynmi Vykonávateľa, v dôsledku čoho má Hlavný partner postavenie koordinátora Projektu,
	2. organizačno-technicky a personálne zabezpečiť príslušné procesy riadenia, resp. koordinácie Realizácie Projektu,
	3. plniť povinnosti vyplývajúce pre Prijímateľa zo Zmluvy,
	4. riešiť prípadné nedostatky, na ktoré upozorní Partner a ktorých riešenie je v kompetencii Hlavného partnera v súlade so ZoP a dokumentmi uvedenými v článku 1 ods. 3 písm. f) ZoP,
	5. Bezodkladne poskytovať Partnerovi informácie o Projekte, ktoré majú alebo by mohli mať vplyv na realizáciu Aktivít Projektu Partnerom, majú alebo by mohli negatívne ovplyvniť Projekt, v zmysle Zmluvy a/alebo Bezodkladne na vedomie zasielať Partnerovi dokumenty týkajúce sa Zmluvy, ktoré majú alebo by mohli mať vplyv na realizáciu Aktivít Projektu Partnerom,
	6. správy, hlásenia, dokumentácie k ŽoP Partnera, či iné právne úkony, ktoré na základe ZoP zasiela Partner Hlavnému partnerovi, zasielať v súlade s touto ZoP a so Zmluvou Vykonávateľovi,
	7. určovať a/alebo oznamovať Partnerovi splnenie si povinnosti/povinností najmä vo vzťahu k dokumentácii Partnera k ŽoP, monitorovacím správam a ďalším informáciám v rozsahu realizácie Aktivít Projektu, za ktoré zodpovedá Partner, a to v lehote takej, aby mal Partner aspoň 7 dní na splnenie tejto povinnosti, inak v lehote iného primeraného počtu dní v nadväznosti na lehotu alebo termín, ktorý má Hlavný partner určený podľa Zmluvy,
	8. predložiť Partnerovi návrh Zmluvy, ktorý bol Hlavnému partnerovi zaslaný Vykonávateľom za účelom podpisu, a to v dostatočnom časovom predstihu, aby Partnerovi zostala zachovaná lehota aspoň 3 dní na využitie možnosti odstúpenia od ZoP podľa článku 15 ods. 19 ZoP, a ak Partner nevyužije právo odstúpiť od ZoP a dôjde k uzavretiu Zmluvy informovať Partnera o zverejnení Zmluvy najneskôr v deň, kedy Zmluva nadobudne účinnosť,
	9. oboznámiť Partnera s návrhom zmeny Zmluvy pred nadobudnutím platnosti zmeny Zmluvy a informovať Partnera o jej zverejnení najneskôr v deň, kedy zmena Zmluvy nadobudne účinnosť,
	10. oboznámiť Partnera s výkonom záverečného a priebežného (ak relevantné) hodnotenia Realizácie Projektu, ako aj s výsledkami takýchto hodnotení a s prípravou a výsledkami odborného stanoviska Vykonávateľom vybraného experta (ak relevantné) v zmysle čl. 6 Zmluvy o poskytnutí prostriedkov mechanizmu.
3. V nadväznosti na odsek 2 tohto článku Partner súhlasí s tým, že Hlavný partner zastupuje Členov partnerstva a Projekt ako taký navonok v súvislosti s Realizáciou Projektu, a to:
	1. voči Vykonávateľovi vo všetkých otázkach, ak sa výslovne Hlavný partner, príslušný Partner a Vykonávateľ nedohodnú inak,
	2. voči tretím osobám pri riadení a organizácii finančných tokov v súvislosti s poskytnutými PM, a to podľa podmienok ZoP a v súlade so Zmluvou. Uvedeným nie je dotknutá komunikácia jednotlivých Členov partnerstva s dodávateľmi, ani samotné uzatváranie zmlúv jednotlivými Členmi partnerstva s dodávateľmi, resp. úhrada výdavkov Partnera voči tretím osobám (napr. v rámci zmluvných vzťahov Partnera s dodávateľmi alebo zamestnancami Partnera).
4. Partner sa zaväzuje:
	1. oboznámiť sa s obsahom Zmluvy, nakoľko ZoP úzko súvisí so Zmluvou a v nadväznosti na ňu vyplývajú pre Partnera práva a povinnosti,
	2. akceptovať Hlavného partnera ako koordinátora Projektu v rozsahu jeho práv, oprávnení, a z toho vyplývajúcich povinností voči Vykonávateľovi a Partnerovi podľa ZoP,
	3. akceptovať a realizovať usmernenia a pokyny Hlavného partnera vo vzťahu k Realizácii Projektu a jeho finančnému riadeniu, ak usmernenia a pokyny Hlavného partnera nie sú v rozpore s dokumentmi uvedenými v definícii podľa článku 1 ods. 3 písm. f) ZoP,
	4. zabezpečiť riadenie a realizáciu jemu prislúchajúcich Aktivít Projektu, ako to vyplýva z Prílohy č. 1 ZoP,
	5. upozorňovať Hlavného partnera na nedostatky v súvislosti s Realizáciou Projektu a napĺňaním Cieľa Projektu v časti, ktorá sa týka plnenia povinností vyplývajúcich Partnerovi z jeho účasti na Projekte podľa ZoP,
	6. poskytnúť Hlavnému partnerovi všetky relevantné dokumenty, informácie a nevyhnutnú súčinnosť pri Realizácii Projektu a pri plnení povinností Hlavného partnera vyplývajúcich zo Zmluvy v časti, ktorá sa týka plnenia povinností vyplývajúcich Partnerovi z jeho účasti na Projekte podľa ZoP, za predpokladu, že takéto poskytnutie nevyplýva z ustanovení ZoP a o takéto poskytnutie bude Partner zo strany Hlavného partnera požiadaný,
	7. strpieť výkon záverečného a priebežného (ak relevantné) hodnotenia Realizácie Projektu a poskytnúť všetku súčinnosť v rámci priebehu ich výkonu v zmysle čl. 6 Zmluvy o poskytnuté prostriedkov mechanizmu.
5. Partner sa zaväzuje vykonať pre Hlavného partnera všetky potrebné úkony súvisiace s realizáciou jemu prislúchajúcich Aktivít Projektu podľa Prílohy č. 1 ZoP v súlade so  ZoP, Zmluvou, dokumentmi uvedenými v definícii podľa článku 1 ods. 3 písm. f) ZoP a usmerneniami Vykonávateľa a Hlavného partnera tak, aby Riadne a Včas splnil všetky svoje záväzky podľa ZoP a súčasne, aby umožnil Hlavnému partnerovi splniť všetky povinnosti vyplývajúce pre neho zo ZoP a zo Zmluvy.
6. Hlavný partner a Partner sú si navzájom povinní poskytnúť súčinnosť na základe požiadavky, v rozsahu tejto požiadavky a v požadovanej forme, ak nejde o šikanózny výkon práva, a to najneskôr do 15 dní od doručenia požiadavky, ak v požiadavke nie je stanovená iná primeraná lehota.

a) Hlavný partner sa v tejto súvislosti zaväzuje:

1. predložiť Partnerovi Zmluvu a jej zmeny, usmernenia a pokyny Vykonávateľa v súvislosti s Projektom Bezodkladne po tom, ako boli doručené Hlavnému partnerovi, a to spôsobom dohodnutým v ZoP pre komunikáciu Členov partnerstva, pričom zmena Zmluvy zahŕňa aj zmenu Projektu, ktorý sa realizuje na právnom základe Zmluvy (bez ohľadu na to, či došlo alebo má dôjsť v tejto spojitosti k uzatvoreniu dodatku k Zmluve); Hlavný partner sa v tejto súvislosti osobitne zaväzuje o zverejnení Zmluvy a/alebo jej zmeny elektronicky informovať Partnera, a to najneskôr v deň nasledujúci po dni zverejnenia Zmluvy a/alebo jej zmeny v centrálnom registri zmlúv v zmysle ustanovenia článku 17 ods. 1 a 2 ZoP,
2. na požiadanie Partnera predložiť jeho požiadavku, dopyt alebo iný právny úkon Vykonávateľovi a v rámci vlastných možností vyplývajúcich zo Zmluvy zabezpečiť ich vybavenie.

b) Partner sa v tejto súvislosti zaväzuje:

1. poskytovať súčinnosť pri vykonávaných Aktivitách Hlavnému partnerovi tak, aby nebol dôvod na nedosiahnutie Cieľa Projektu a Výstupov Projektu, a to z vlastnej iniciatívy alebo na základe požiadavky Hlavného partnera alebo Vykonávateľa,
2. zúčastňovať sa na rokovaniach v súvislosti s realizáciou Projektu podľa požiadaviek Hlavného partnera,
3. poskytnúť Hlavnému partnerovi všetky relevantné dokumenty, informácie a nevyhnutnú súčinnosť pri príprave a realizácii Projektu a pri plnení povinností Hlavného partnera vyplývajúcich mu zo Zmluvy v časti, ktorá sa týka plnenia povinností vyplývajúcich Partnerovi z jeho účasti na Projekte podľa ZoP, za predpokladu, že takéto poskytnutie nevyplýva z ustanovení ZoP a o takého poskytnutie bude Partner zo strany Hlavného partnera požiadaný,
4. Poskytnúť Hlavnému partnerovi rovnopis alebo úradne osvedčenú kópiu zmluvy o úvere s Partnerom ako aj rovnopis alebo úradne osvedčenú kópiu každého dodatku k takejto zmluve o úvere do 10 dní odo dňa nadobudnutia účinnosti zmluvy o úvere s Partnerom, ktorú uzatvorí Partner s Financujúcim subjektomv súvislosti s financovaním a/alebo spolufinancovaním nevyhnutných výdavkov súvisiacich s realizáciou Aktivít Projektu, ktoré realizuje Partner alebo ktorú Partner uzatvára za účelom zaplatenia pohľadávok iného Financujúceho subjektu zo zmluvy uzatvorenej medzi Partnerom a týmto iným Financujúcim subjektom, na základe ktorej iný Financujúci subjekt poskytol Partnerovi úver.
5. Hlavný partner ako koordinátor realizácie Projektu je oprávnený kontrolovať dodržiavanie povinností Partnera vo vzťahu k Projektu, najmä vykonávať kontrolu dodržiavania Rozpočtu a harmonogramu Projektu, ktoré vyplývajú z príloh ZoP, ako aj všetky ostatné podmienky a povinnosti, ktoré vyplývajú Partnerovi z plnenia ZoP a/alebo zo Zmluvy. Partner je povinný umožniť výkon takejto kontroly.
6. V prípade, ak Hlavný partner zistí, že Partner nie je schopný realizovať jemu zverené Aktivity podľa ZoP Riadne a Včas, Hlavný partner môže postupovať takto:
	1. navrhne v spolupráci s týmto Partnerom zmenu ZoP, predmetom ktorej je nový obsah Prílohy č. 1 ZoP, vrátane s tým súvisiacej úpravy výšky finančných prostriedkov identifikovanej v rámci Prílohy č. 3 ZoP; alebo
	2. v prípade, ak porušenie povinností vyplývajúcich pre Partnera zo ZoP je podstatným porušením ZoP alebo predstavuje iný dôvod na odstúpenie od ZoP voči Partnerovi podľa článku 15 ZoP a/alebo § 344 a nasl. Obchodného zákonníka, Hlavný partner je oprávnený odstúpiť od ZoP voči Partnerovi porušujúcemu povinnosť.

Konanie Hlavného partnera po mimoriadnom ukončení ZoP voči Partnerovi porušujúcemu povinnosť, t. j. či bude pokračovať v Realizácii Projektu bez Partnera, voči ktorému došlo k odstúpeniu od ZoP (v súlade so Zmluvou, ak je to v súlade s podmienkami poskytnutia PM vyplývajúcimi z Výzvy, s podmienkami vyplývajúcimi z Kladne posúdenej žiadosti o prostriedky mechanizmu a zo Zmluvy) alebo prostredníctvom nového Partnera na základe písomného dodatku k ZoP uzatvoreného medzi Hlavným partnerom, novým partnerom a Partnermi okrem Partnera, voči ktorému došlo k odstúpeniu od ZoP, je skutočnosťou právne irelevantnou vo vzťahu k Partnerovi, voči ktorému došlo k odstúpeniu od ZoP, a ktorého právne postavenie tým nie je nijak dotknuté a nevznikajú mu z toho žiadne nároky.

1. Ak vznikne povinnosť zabezpečiť budúcu pohľadávku Vykonávateľa zo Zmluvy podľa čl. 12 ods. 1 VZP vo vzťahu k Predmetu Projektu vo vlastníctve Partnera a právne predpisy SR nevylučujú možnosť Partnera poskytovať zabezpečenie pohľadávky, Partner sa zaväzuje na výzvu Hlavného partnera poskytnúť Vykonávateľovi zabezpečenie podľa podmienok stanovených v čl. 12 ods. 1 VZP.

# Článok 5Komunikácia Členov partnerstva a doručovanie

1. Členovia partnerstva sa dohodli, že ich vzájomná komunikácia súvisiaca s touto ZoP si pre svoju záväznosť vyžaduje písomnú formu v listinnej podobe, ak sa nedohodnú inak, alebo nedôjde k uplatneniu práva Hlavného partnera podľa ods. 3 tohto článku. V rámci vzájomnej komunikácie sú Členovia partnerstva povinní uvádzať kód Projektu a názov Projektu podľa článku 2 ZoP. Členovia partnerstva sa zaväzujú, že budú pre vzájomnú písomnú komunikáciu v listinnej podobe používať adresu sídla, prípadne poštovú adresu ak je odlišná od adresy sídla uvedenú v záhlaví ZoP, ak nedošlo k oznámeniu zmeny príslušnej adresy. Členovia partnerstva sa dohodli, že písomná forma komunikácie v listinnej podobe sa bude uskutočňovať najmä prostredníctvom doporučeného doručovania zásielok alebo obyčajného doručovania prostredníctvom poštovej prepravy. Členovia partnerstva si zároveň dohodli ako mimoriadny spôsob doručovania písomných zásielok v listinnej podobe doručovanie osobne alebo prostredníctvom kuriéra.
2. Členovia partnerstva sú si povinní navzájom oznámiť zmenu kontaktných údajov v súlade s čl. 15 ods. 4 ZoP.
3. Hlavný partner alebo ZoP môže určiť, že vzájomná komunikácia súvisiaca so ZoP bude prebiehať elektronicky prostredníctvom e-mailu a zároveň môže určiť aj podmienky takejto komunikácie. Aj v rámci týchto foriem komunikácie sú Členovia partnerstva povinní uvádzať kód Projektu a názov Projektu podľa článku 2 ZoP. V prípade komunikácie medzi Partnermi navzájom sú Partneri povinní zasielať túto komunikáciu na vedomie Hlavnému partnerovi.
4. Členovia partnerstva sa výslovne dohodli, že pokiaľ ide o určenie momentu doručenia:
5. elektronickej správy, použije sa úprava obsiahnutá v článku 5 ods. 5.8 Zmluvy o poskytnutí prostriedkov mechanizmu a
6. oznámení, výziev, žiadostí alebo iných dokumentov zasielaných Členovi partnerstva v písomnej forme v listinnej podobe, sa za deň doručenia považuje deň ich dôjdenia adresátovi. V prípade, že si ich adresát neprevzal, sa za deň doručenia považuje deň, v ktorý došlo k:
7. uplynutiu úložnej (odbernej) lehoty písomnosti zasielanej poštovou prepravou druhým Členom partnerstva, alebo
8. odopretiu prijatia písomnosti, v prípade odopretia prevziať písomnosť doručovanú poštovou prepravou, osobným doručením alebo doručovaním kuriérom, alebo
9. vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“),

v závislosti od toho, ktorá zo skutočností uvedených v bodoch 1. až 3. nastane skôr v súlade s článkom 5 ods. 5.7. Zmluvy o poskytnutí prostriedkov mechanizmu.

1. Členovia partnerstva sú zodpovední za riadne označenie poštovej schránky na účely písomnej komunikácie Členov partnerstva v listinnej podobe.
2. Členovia partnerstva sa dohodli, že vzájomná komunikácia bude prebiehať v slovenskom jazyku a/alebo českom jazyku, t.j. dokumenty vyhotovené pre Realizácii Projektu budú vyhotovené v slovenskom jazyku alebo českom jazyku, alebo bude vypracovaný úradný preklad do slovenského jazyka.
3. V nadväznosti na ods. 1 a 3 tohto článku ZoP sú Členovia partnerstva povinní pri vzájomnej komunikácii uvádzať kód Projektu až po zverejnení Zmluvy, resp. po jej predložení podľa článku 4 ods. 6 písm. a) bod (i) ZoP.
4. Ak je podľa ZoP voči Vykonávateľovi oprávnený komunikovať priamo Partner, vzťahujú sa na túto komunikáciu práva a povinnosti podľa článku 5 Zmluvy o poskytnutí prostriedkov mechanizmu a zároveň Partner sa zaväzuje takúto komunikáciu zasielať na vedomie aj Hlavnému partnerovi. Hlavný partner je povinný Bezodkladne oznámiť Vykonávateľovi kontaktné údaje Partnera a každú ich zmenu.

# Článok 6Obstarávanie služieb, tovarov a stavebných prác Partnerom

* 1. Neuplatňuje sa.

# Článok 7Realizácia Aktivít Projektu a povinnosť Partneraposkytovať informácie o realizácii Aktivít Projektu

1. Partner je realizátorom jednotlivých Aktivít Projektu v zmysle Prílohy č. 1 ZoP spôsobom vyplývajúcim najmä zo základných záväzkov, ktoré pre neho vyplývajú z článkov 2 až 4 ZoP.
2. Partner môže začať realizáciu jeho prvej Aktivity Projektu pred nadobudnutím účinnosti ZoP, najskôr však po predložení Žiadosti o prostriedky mechanizmu zo strany Hlavného partnera Vykonávateľovi, o čom je povinný Bezodkladne informovať Hlavného partnera. Na začatie realizácie prvej Aktivity Projektu sa podporne vzťahujú ustanovenia obsiahnuté v článku 1 ods. 2 VZP (pojmy – „Začatie realizácie Projektu“).
3. Pre pozastavenie realizácie Aktivít Projektu, a tým spôsobenie prípadného predĺženia Realizácie Projektu, sa použijú ustanovenia článku 9 ods. 2 a nasl. VZP s tým, že na Partnera sa primerane vzťahujú uvedené práva a povinnosti Prijímateľa. V tejto súvislosti sa Členovia partnerstva osobitne dohodli, že:
4. Partner berie na vedomie, že Vykonávateľ je v zmysle článku 9 ods. 5 písm. a), b) a f) a ods. 6 VZP oprávnený pozastaviť poskytovanie PM v prípade, ak dôjde k porušeniu povinností vyplývajúcich zo Zmluvy bez ohľadu na skutočnosť, či k porušeniu povinnosti došlo konaním alebo opomenutím konania Prijímateľa alebo Partnera. Uvedené platí aj v prípade začatia trestného stíhania za skutok súvisiaci s Projektom, vznesením obvinenia voči Prijímateľovi, Partnerovi a osobám konajúcim v ich mene v zmysle čl. 9 ods. 5 písm. e) VZP. V prípade, ak Vykonávateľ pozastaví z dôvodov uvedených v tomto písm. a) na strane Partnera poskytovanie PM v zmysle VZP, porušujúci Partner je zodpovedný za náhradu škody voči Hlavnému partnerovi, ktorá mu takýmto pozastavením poskytovania PM vznikla; Hlavný partner je voči ďalším Partnerom zodpovedný za náhradu škody, ktorá im takýmto pozastavením poskytovania PM vznikla, a takto nahradenú škodu si môže uplatniť od Partnera, ktorého porušenie povinnosti viedlo k pozastaveniu poskytovania PM.
5. vo vzťahu k právu na pozastavenie Realizácie Projektu patriacich Prijímateľovi podľa článku 9 ods. 2 až 4 VZP nie je Partner oprávnený priamo toto právo uplatniť voči Vykonávateľovi, ale je povinný Bezodkladne po splnení dôvodov na pozastavenie realizácie jemu prislúchajúcich Aktivít Projektu komplexne informovať Hlavného partnera, spolu s doručením podkladovej dokumentácie vyžadovanej podľa VZP, aby toto právo mohol Hlavný partner uplatniť voči Vykonávateľovi v súlade s podmienkami vyplývajúcimi zo Zmluvy. V prípade, ak napriek splneniu povinnosti podľa predchádzajúcej vety zo strany Partnera, Hlavný partner neuplatní svoje právo podľa článku 9 ods. 2 až 4 VZP, zodpovedá voči Partnerovi za prípadnú škodu, ktorá vznikla Partnerovi týmto opomenutím alebo iným nesplnením tejto povinnosti zo strany Hlavného partnera.
6. Členovia partnerstva sú zodpovední za presnosť, správnosť, pravdivosť a úplnosť všetkých informácií poskytovaných si navzájom.
7. Partner je povinný počas trvania ZoP:
8. za účelom zabezpečenia podmienok pre riadne plnenie si povinností Hlavného partnera podľa článku 5 VZP písomne predkladať Hlavnému partnerovi informácie, za ktoré zodpovedá Partner, vo vzťahu k monitorovacím správam a ďalším informáciám v rozsahu, vo formáte a k termínu určených Hlavným partnerom, ktorý musí byť Partnerovi oznámený tak, aby mal aspoň 7 dní na splnenie tejto povinnosti, resp. iný primeraný počet dní v nadväznosti na lehotu alebo termín, ktorý má Hlavný partner určený podľa Zmluvy,
9. predkladať Hlavnému partnerovi informácie o začatí a ukončení realizácie každej jemu prislúchajúcej Aktivity Projektu,
10. Bezodkladne písomne informovať Hlavného partnera o začatí a ukončení akéhokoľvek súdneho, exekučného, konkurzného, reštrukturalizačného, trestného alebo správneho konania voči Partnerovi, o vzniku a zániku prípadov Okolností vylučujúcej zodpovednosť, o všetkých zisteniach Oprávnených osôb, prípadne iných kontrolných orgánov, ako aj o iných skutočnostiach, ktoré majú alebo môžu mať vplyv na Realizáciu Projektu a/alebo na povahu a Cieľ Projektu,
11. na základe odôvodnenej požiadavky Hlavného partnera predkladať mu správy a informácie viažuce sa k Projektu aj nad rámec rozsahu stanoveného v písm. a) a b) tohto odseku v rozsahu a v lehotách stanovených Hlavným partnerom pri plnení povinností Hlavného partnera vyplývajúcich zo Zmluvy.
12. Hlavný partner je zodpovedný za celkovú sumarizáciu a konsolidáciu údajov od Partnera a za správne a včasné predloženie monitorovacích údajov/správ a ďalších údajov potrebných na monitorovanie Projektu Vykonávateľovi podľa článku 5 VZP a v súlade so Záväznou dokumentáciou.

Partner sa zaväzuje vykonávať realizáciu Aktivít Projektu, ktoré mu prislúchajú, tak, aby svojou činnosťou dosiahol Výstupy Projektu v takom rozsahu a forme ako vyplývajú z Prílohy č. 1 tejto ZoP. Na zmeny Výstupov Projektu sa primerane vzťahuje režim a postup uvedený v čl. 10 ods. 4 VZP, vrátane následkov nedosahovania plánovaných Výstupov Projektu vo vzťahu k finančnému plneniu PM; v takom prípade má Hlavný partner právo vymáhať poskytnuté PM od Partnera.

# Článok 8Oprávnené výdavky Partnera a povinné spolufinancovanie

1. Oprávnenými výdavkami Partnera sú všetky výdavky, ktoré sú nevyhnutné na realizáciu jemu prislúchajúcich Aktivít Projektu uvedených v Prílohe č. 1 ZoP, ak spĺňajú všetky podmienky definované v článku 4 VZP a sú súčasťou Podrobného rozpočtu Projektu, ktorý tvorí Prílohu č. 3 ZoP.
2. Členovia partnerstva berú na vedomie, že PM poskytuje Vykonávateľ výhradne Hlavnému partnerovi ako Prijímateľovi pri splnení podmienok definovaných v Zmluve.
3. Členovia partnerstva berú na vedomie, že v prípade, ak výdavok nespĺňa podmienky oprávnenosti podľa článku 4 VZP, takéto Neoprávnené výdavky nie sú spôsobilé na úhradu z PM v rámci Žiadosti o platbu podanej Hlavným partnerom Vykonávateľovi. Ak vo zvyšnej časti bude Žiadosť o platbu schválená, suma požadovaná na preplatenie bude znížená o výšku Neoprávnených výdavkov. Ak nesplnenie podmienok oprávnenosti výdavkov podľa článku 4 VZP zistí Oprávnená osoba uvedená v článku 1 ods. 2 VZP, Hlavný partner ako Prijímateľ je povinný vrátiť PM alebo ich časť zodpovedajúcu takto vyčísleným Neoprávneným výdavkom v súlade s článkom 14 VZP pri rešpektovaní výšky intenzity vzťahujúcej sa na príspevok v plnej výške, a to bez ohľadu na skutočnosť, že pôvodne mohli byť tieto výdavky klasifikované ako Oprávnené výdavky alebo Schválené oprávnené výdavky. Všeobecné pravidlo týkajúce sa opakovanej kontroly/auditu uvedené v článku 13 ods. 10 a 14 VZP sa vzťahuje aj na zmenu výdavkov z Oprávnených výdavkov/Schválených oprávnených výdavkov na Neoprávnené výdavky.
4. V zmysle Zmluvy a za podmienok ZoP (najmä čl. 13 ZoP) Hlavný partner poskytuje príslušnú časť PM Partnerovi, a to výlučne na financovanie Oprávnených výdavkov, tak ako ich stanovil Vykonávateľ aj v nadväznosti na ods. 3 tohto článku, pričom Oprávnené výdavky sú potvrdené podkladmi predkladanými so Žiadosťou o platbu Partnera vyžadovanými podľa spôsobu financovania v zmysle ZoP (najmä čl. 13 ZoP). Konečná výška časti PM pre Partnera je daná výškou skutočne vynaložených, odôvodnených a riadne preukázaných Schválených oprávnených výdavkov, ak relevantné v súlade s pravidlami stanovenými pre Výdavky vykazované zjednodušeným spôsobom vykazovania, po aplikácii príslušnej intenzity pomoci, maximálne však do výšky, do ktorej budú jednotlivé výdavky schválené Vykonávateľom, pričom maximálna schválená výška PM nesmie byť prekročená.
5. Partner sa zaväzuje spolufinancovať jemu prislúchajúce Aktivity Projektu v rozsahu podľa Výzvy a súčasne sa zaväzuje predložiť doklady o spolufinancovaní, ak o ich predloženie Hlavný partner požiada, a to v súlade s Podrobným rozpočtom Projektu, ktorý tvorí Prílohu č. 3 ZoP.
6. Členovia partnerstva sa zaväzujú, že neprijmú a nebudú požadovať dotáciu, príspevok, grant alebo inú formu pomoci na realizáciu Aktivít Projektu uvedených v prílohe č. 1 ZoP, na ktoré sú poskytované PM v zmysle ZoP, vykazovať výsledok Projektu Európskej komisii ani neporušia článok 9 Nariadenia (EÚ) č. 2021/241, čo by každé predstavovalo dvojité financovanie alebo spolufinancovanie tých istých výdavkov zo zdrojov iných rozpočtových kapitol štátneho rozpočtu SR, štátnych fondov alebo zdrojov EÚ v zmysle čl. 3 ods. 3.6 Zmluvy o poskytnutí prostriedkov mechanizmu. V prípade porušenia uvedenej povinnosti je Hlavný partner oprávnený žiadať od Partnera vrátenie PM alebo ich časti a Partner je povinný vrátiť PM alebo ich časť v súlade s článkom 12 ZoP.

# Článok 9Vlastníctvo a použitie výstupov

1. Partner sa zaväzuje, že počas Realizácie Projektu bude Majetok nadobudnutý z PM v zmysle definície uvedenej v čl. 7 VZP (ďalej len „**Majetok nadobudnutý z PM**“) používať výlučne pri výkone činnosti v rámci Projektu, na ktorý bol PM poskytnutý, a budú zároveň dodržané aj ostatné povinnosti vyplývajúce zo Zmluvy a Záväznej dokumentácie. Na Majetok nadobudnutý z PM sa uplatnia všetky povinnosti a následky nesplnenia si povinností vzťahujúcich sa na Hlavného partnera ako Prijímateľa, ktoré vyplývajú z článku 7 VZP.
2. Partner je povinný Majetok nadobudnutý z PM zaradiť do svojho majetku a zostane v jeho majetku pri dodržaní príslušného právneho predpisu aplikovateľného na Partnera podľa jeho štatutárneho postavenia (napr. zákona o účtovníctve), ak osobitné právne predpisy výslovne nestanovujú iný postup.
3. Majetok nadobudnutý z PM nesmie byť bez predchádzajúceho písomného súhlasu Vykonávateľa:
	1. prevedený na tretiu osobu,
	2. prenajatý tretej osobe alebo prenechaný do iného druhu užívania tretej osoby, v celku alebo čiastočne, s výnimkou vyplývajúcou z Výzvy,
	3. zaťažený akýmkoľvek právom tretej osoby, okrem prípadu, ak podľa Vykonávateľa nemá vplyv na dosiahnutie a udržanie Cieľa Projektu,
	4. zaťažený záložným právom v prospech tretej osoby.
4. Členovia partnerstva sú povinní akúkoľvek dispozíciu s Majetkom nadobudnutým z PM vykonať až po udelení predchádzajúceho písomného súhlasu Vykonávateľa v súlade s článkom 7 ods. 3 VZP.
5. Ak je Majetok nadobudnutý z PM, ktorý je predmetom duševného vlastníctva, vytvorený spoločnou činnosťou Členov partnerstva, Členovia partnerstva sa výslovne zaväzujú uzatvoriť písomnú dohodu o nakladaní s ním, pričom každý Člen partnerstva, ktorý sa podieľal na vytvorení takéhoto majetku, ktorý je predmetom duševného vlastníctva, musí mať v dohode vymedzené právo nakladať s takýmto majetkom v rozsahu určenom v dohode v súlade s Cieľom Projektu uvedenom v Zmluve a v súlade s čl. 7 VZP. Písomnú dohodu podľa predchádzajúcej vety je Hlavný partner povinný predložiť na schválenie Vykonávateľovi pred jej uzatvorením. Zároveň sa Členovia partnerstva zaväzujú Majetok nadobudnutý z PM, ktorý je predmetom duševného vlastníctva, navzájom sprístupňovať alebo umožniť inak využívať takým spôsobom a v takom rozsahu, ktorý je potrebný pre riadnu Realizáciu Projektu v zmysle rozdelenia realizácie Aktivít podľa Prílohy č. 1 ZoP a v zmysle Zmluvy.
6. Partner sa zaväzuje poskytnúť Vykonávateľovi, Hlavnému partnerovi a príslušným orgánom SR a EÚ všetku dokumentáciu vytvorenú pri realizácii alebo v súvislosti s Realizáciou Projektu, a týmto zároveň udeľuje Vykonávateľovi, Hlavnému partnerovi a príslušným orgánom SR a EÚ právo na použitie a spracovanie údajov z tejto dokumentácie na účely súvisiace s touto ZoP alebo Zmluvou (pri súčasných obmedzeniach vyplývajúcich z článku 7 ods. 1 písm. b) bod v. VZP.
7. Neuplatňuje sa.
8. Hlavný partner a Partner sa môžu vzájomne písomne dohodnúť aj na inom užívaní/nakladaní s majetkom odlišnom od ustanovení čl. 9 ZoP, v súlade so ZoP a Zmluvou.

# Článok 10Informovanie a komunikácia

1. Pri plnení povinnosti zaistiť informovanie verejnosti počas Realizácie Projektu sa Partner zaväzuje postupovať v súlade so Zmluvou a Záväznou dokumentáciou, pričom je povinný zabezpečiť najmä:
2. v prípade, ak Predmet projektu je hmotne zachytiteľný výstup (napr. stavba, zariadenie, iný hmotný výstup umožňujúci označenie podľa tohto ustanovenia), vo vzťahu k takému Predmetu Projektu:
	* 1. zobrazenie komplexnej informácie vrátane emblému EÚ s nápisom „Financované Európskou úniou NextGenerationEU“ alebo „Financovaný Európskou úniou NextGenerationEU“. Ak tak určí Vykonávateľ v Záväznej dokumentácii, informácia musí byť doplnená názvom investície;
		2. dodržanie pravidla, aby pri zobrazení v spojení s iným logom bol emblém Európskej únie zobrazený minimálne tak zreteľne a viditeľne ako ostatné logá. Emblém musí zostať zreteľný a samostatný a nemožno ho upraviť pridaním ďalších vizuálnych prvkov, značiek alebo textu. Okrem emblému sa na zvýraznenie podpory EÚ nesmie použiť žiadna iná vizuálna identita alebo logo, okrem loga POO, ktoré je možné umiestniť vedľa emblému EÚ podľa Záväznej dokumentácie;
		3. umiestnenie takejto informácie najneskôr tri mesiace po Ukončení vecnej realizácie Projektu v jeho bezprostrednej blízkosti na viditeľnom mieste;
		4. ak je Predmetom Projektu nehnuteľnosť, na ktorú sa viažu v rámci Projektu Prostriedky mechanizmu v hodnote menšej ako 20 000 eur, použiť formát minimálne veľkosti A5; vo všetkých ostatných prípadoch Predmetu Projektu sa použije formát takého rozsahu, ktorý s ohľadom na veľkosť Predmetu Projektu a výšku poskytovaných Prostriedkov mechanizmu na Predmet Projektu možno objektívne považovať za primerane zreteľný a nezameniteľný s iným logom a/alebo vizuálom a pod. už umiestneným na Predmete Projektu. V prípade malých reklamných predmetov (napr. pero, šnúrka na mobil, USB kľúč) je Partner povinný umiestniť odkaz s nápisom „Financované Európskou úniou NextGenerationEU“ alebo „Financovaný Európskou úniou NextGenerationEU“ a emblém Európskej únie s odkazom na EÚ, pričom minimálna veľkosť znaku EÚ je 10 mm na výšku; v prípade, že veľkosť predmetu takúto veľkosť znaku EÚ neumožňuje, môže byť použitá menšia veľkosť znaku EÚ;
		5. uvedenie emblému EÚ s nápisom „Financované Európskou úniou NextGenerationEU“ alebo „Financovaný Európskou úniou NextGenerationEU“ v prípade, ak je Predmetom Projektu dokumentácia, prezentácia, brožúra, oficiálny dokument a/alebo akýkoľvek komunikačný a informačný materiál a pod.
3. ak Predmet Projektu nie je hmotne zachytiteľný:
	* 1. uvedenie emblému EÚ s nápisom „Financované Európskou úniou NextGenerationEU“ na vlastnom webovom sídle;
		2. uvedenie emblému EÚ s nápisom „Financované Európskou úniou NextGenerationEU“ v prezentáciách, brožúrach, oficiálnych dokumentoch a v akýchkoľvek komunikačných a informačných materiáloch;
		3. uvedenie emblému EÚ s nápisom „Financované Európskou úniou NextGenerationEU“ a POO, na základe ktorého je umožnené financovanie z prostriedkov mechanizmu v oficiálnej komunikácii voči verejnosti, na sociálnych sieťach či v oficiálnych prejavoch.

V prípade organizácie podujatí je Partner povinný uviesť zdroj financovania prostredníctvom zobrazenia povinných prvkov na plagáte minimálnej veľkosti A5, ktorý bude umiestnený v miestnosti konania podujatia na viditeľnom mieste.

1. Členovia partnerstva súhlasia, že Hlavný partner bude vystupovať ako zástupca Členov partnerstva pre médiá a ich hovorca. Partner je oprávnený komunikovať s tretími osobami v rozsahu realizácie jemu prislúchajúcich Aktivít Projektu podľa ZoP, Zmluvy a pokynov Hlavného partnera, ak sa Členovia partnerstva nedohodnú inak.
2. Členovia partnerstva sa zaväzujú vzájomne informovať o aktivitách a účasti v partnerstve a aktívne participovať na aktivitách súvisiacich so zviditeľňovaním, šírením a zhodnocovaním výsledkov Projektu.
3. Na ostatné povinnosti neuvedené v tomto článku 10 sa na Partnera primerane vzťahujú všetky povinnosti Hlavného partnera v oblasti informovania a komunikácie podľa článku 6 VZP. Partner je povinný dodržiavať všetky usmernenia Hlavného partnera v tejto oblasti, ktoré vydal v nadväznosti na článok 6 VZP v súlade s článkom 4 ods. 4 ZoP.

# Článok 11Kontrola/audit

1. Článok 13 VZP sa v plnej miere vzťahuje aj na úpravu práv a povinností Partnera vo vzťahu ku kontrole/auditu ním realizovanej časti Aktivít Projektu. Práva a povinnosti, ktoré prislúchajú v zmysle článku 13 VZP Prijímateľovi (Hlavnému partnerovi), prislúchajú podľa ZoP Partnerovi v závislosti od jeho postavenia v rámci konkrétnej kontroly/auditu.
2. Pre prípad, ak by Oprávnené osoby podľa článku 1 ods. 2 VZP považovali za kontrolovanú osobu vo vzťahu k aplikácii zákona o finančnej kontrole len Prijímateľa (Hlavného partnera) a mali za to, že kontrola Partnera ako osoby podieľajúcej sa na Realizácii Projektu sa vykonáva až cez kontrolu Prijímateľa, Členovia partnerstva sa výslovne dohodli, že osobou oprávnenou na výkon kontroly/auditu voči Partnerovi je aj Hlavný partner. V takom prípade prislúchajú Hlavnému partnerovi všetky práva a povinnosti Oprávnených osôb podľa článku 1 ods. 2 VZP.
3. Partner je povinný umožniť výkon kontroly/auditu zo strany ktorejkoľvek z Oprávnených osôb uvedených v článku 1 ods. 2 VZP a osoby podľa odseku 2 tohto článku, pričom sa zaväzuje Oprávneným osobám umožniť kontrolu v požadovanom rozsahu, poskytnúť im požadovanú súčinnosť, zabezpečiť prítomnosť osôb zodpovedných za realizáciu Aktivít Projektu, vytvoriť primerané podmienky na riadne a včasné vykonanie kontroly/auditu a zdržať sa konania, ktoré by mohlo ohroziť začatie a riadny priebeh výkonu kontroly/auditu Projektu.
4. Členovia partnerstva berú na vedomie, že Oprávnené osoby uvedené v článku 1 ods. 2 VZP a osoba podľa odseku 2 tohto článku sú oprávnené vykonať kontrolu/audit Projektu podľa článku 13 VZP kedykoľvek počas účinnosti ZoP až do uplynutia lehôt uvedených v článku 7 ods. 7.3 Zmluvy o poskytnutí prostriedkov mechanizmu. Uvedená doba sa predĺži v prípade, ak tak ustanovuje Právny rámec uvedený v čl. 1 ods. 2 VZP.
5. Oprávnené osoby uvedené v článku 1 ods. 2 VZP a osoba podľa odseku 2 tohto článku majú práva a povinnosti upravené najmä v zákone o finančnej kontrole.
6. Partner je povinný prijať opatrenia na nápravu nedostatkov zistených kontrolou/auditom v zmysle správy/iného výstupného dokumentu z kontroly/auditu v lehote stanovenej Oprávnenými osobami. Hlavný partner je zároveň povinný zaslať Oprávneným osobám a vždy aj Vykonávateľovi, ak nie je v konkrétnom prípade osobou vykonávajúcou kontrolu/audit, písomnú správu o splnení opatrení prijatých na nápravu zistených nedostatkov Bezodkladne po ich splnení a tiež o odstránení príčin ich vzniku, a to v lehote stanovenej v správe/inom výstupnom dokumente z kontroly/auditu, a ak stanovená nebola, v lehote stanovenej Vykonávateľom.

**Článok 12
Vysporiadanie finančných vzťahov a ochrana finančných záujmov EÚ**

* 1. Partner je povinný vrátiť jemu poskytnuté PM alebo ich časť Hlavnému partnerovi, ak nastanú na to dôvody týkajúce sa tých Aktivít Projektu, za ktoré zodpovedá Partner v zmysle prílohy č. 1 ZoP, pre ktoré je analogicky Hlavný partner ako Prijímateľ povinný vrátiť PM alebo jeho časť Vykonávateľovi podľa článku 14 VZP. To znamená, že na vysporiadanie finančných vzťahov, postup a spôsob tohto vysporiadania, sa primerane použijú ustanovenia článku 14 VZP, a na Partnera sa primerane vzťahujú všetky povinnosti Hlavného partnera ako Prijímateľa v zmysle článku 14 VZP a tieto povinnosti sú povinnosťami Partnera voči Hlavnému partnerovi, Vykonávateľovi a voči iným oprávneným osobám uvedeným v ZoP a/alebo v Zmluve, ak zo ZoP nevyplýva osobitná dohoda Členov partnerstva. Partner sa zaväzuje tieto povinnosti voči Hlavnému partnerovi, Vykonávateľovi a voči iným oprávneným osobám uvedeným v ZoP a/alebo v Zmluve Riadne a Včas plniť.
	2. V prípade, ak zo strany Partnera dôjde k použitiu PM alebo ich časti v rozpore so ZoP, Zmluvou alebo Právnym rámcom (bez ohľadu na konanie alebo opomenutie konania Partnera alebo jeho zavinenie), Partner sa zaväzuje bez osobitnej žiadosti vrátiť celkovú sumu finančných prostriedkov takto použitých Hlavnému partnerovi, a to do **pätnástich dní** odo dňa, keď zistí ich rozporné použitie, najneskôr však do **desiatich dní** odo dňa, keď bude doručená výzva na vrátenie jemu poskytnutých PM alebo ich časti zo strany Hlavného partnera, prípadne v inej lehote stanovenej Hlavným partnerom vo výzve na vrátenie. Vo výzve na vrátenie je Hlavný partner povinný Partnerovi vyčísliť presnú sumu poskytnutých PM, ktorú je Partner povinný vrátiť, a číslo účtu, na ktoré je Partner povinný túto sumu uhradiť. Právo na náhradu škody týmto nie je dotknuté. Partner je povinný vrátiť poskytnutú časť PM Hlavnému partnerovi aj v prípade, ak sa rozhodnutím súdu preukáže spáchanie trestnej činnosti, ovplyvňovanie Vykonávateľa pri posudzovaní žiadosti o prostriedky mechanizmu alebo porušenie zákazu konfliktu záujmov v súvislosti s Projektom. V prípade, ak Partner nevráti požadovanú časť PM v celej výške a v lehote špecifikovanej vo výzve na vrátenie Hlavného partnera, je Hlavný partner oprávnený uplatniť voči Partnerovi zmluvnú pokutu vo výške 0,1 % z požadovanej a nevrátenej časti PM v zmysle zaslanej výzvy na vrátenie Hlavného partnera za každý, aj začatý deň omeškania Partnera.
	3. Vymáhanie nevrátených PM alebo ich časti na základe výzvy na vrátenie Hlavného partnera Partnerovi sa vykoná v súlade s právnymi predpismi SR, najmä zákonom o finančnej kontrole, zákonom o rozpočtových pravidlách a zákonom o mechanizme, so Zmluvou a ZoP.
	4. Každý z Členov partnerstva je v súlade s § 23 ods. 2 zákona o mechanizme povinný predchádzať vzniku Nezrovnalostí a ak vzniknú, je povinný Bezodkladne prijať nápravné opatrenia v súlade so Záväznou dokumentáciou upravujúcou riešenie Nezrovnalostí. Partner si je vedomý práva Vykonávateľa pozastaviť poskytovanie PM pre Projekt v súlade s článkom 9 ods. 6 VZP, v dôsledku čoho si je vedomý, že v prípade využitia uvedeného práva Vykonávateľom Partnerovi nevznikajú voči Hlavnému partnerovi, ani voči Vykonávateľovi žiadne nároky v súvislosti s touto ZoP.

# Článok 13Účty a platby(pravidlá finančných operácií)

1. Členovia partnerstva berú na vedomie, že Vykonávateľ poskytuje PM Hlavnému partnerovi na základe Žiadosti o platbu na jeho osobitne zriadený účet (ďalej ako „osobitný účet Hlavného partnera“) vedený v mene EURO, ktorý je špecifikovaný v Prílohe č. 2 ZoP, pokiaľ nedôjde k jeho zmene podľa článku 15 ods. 4 ZoP.
2. Partner predkladá účtovné doklady a podpornú dokumentáciu k žiadosti o platbu zahŕňajúcej výdavky Partnera (ďalej ako „dokumentácia Partnera k ŽoP“) v rozsahu podľa ustanovení Zmluvy Hlavnému partnerovi, a to v potrebnom počte tak, aby jeden dokument mohol byť Hlavným partnerom predložený spolu so Žiadosťou o platbu Vykonávateľovi, druhý dokument si ponechá Hlavný partner a tretí dokument si ponechá Partner. Ustanovenia čl. 17 až 17b VZP tým nie sú dotknuté. Hlavný partner oznamuje Partnerovi termíny na predloženie Žiadosti o platbu Vykonávateľovi, pričom je oprávnený stanoviť Partnerovi lehotu, v ktorej má Partner predložiť za seba dokumentáciu Partnera k ŽoP. Žiadosť o platbu zahŕňajúcu výdavky Partnera predkladá Vykonávateľovi Hlavný partner.
3. Jednotlivé výdavky musia byť jednoznačne a nezameniteľne identifikované. Ak Partner požaduje zaradenie jednotlivého výdavku do Žiadosti o platbu, je povinný doručiť všetky potrebné podklady vyžadované touto ZoP a Zmluvou. Ak je dokumentácia Partnera k ŽoP úplná, Hlavný partner je povinný predložiť Žiadosť o platbu zahŕňajúcu výdavky Partnera Vykonávateľovi, v opačnom prípade vyzve Partnera na jej doplnenie, a to v lehote do 5 dní odo dňa jej doručenia.
4. Hlavný partner prevedie príslušnú časť PM Partnerovi na jeho osobitne zriadený účet vedený v mene EURO (ďalej len „osobitný účet Partnera“) na základe uplatnených výdavkov podľa príslušnej dokumentácie Partnera k ŽoP a podľa Schválených oprávnených výdavkov Vykonávateľom v lehote uvedenej v ods. 7 tohto článku (č. osobitného účtu Partnera je uvedené v Prílohe č. 2 ZoP).
5. V súvislosti s realizáciou Aktivít Projektu je Partner povinný prijímať platby výlučne na osobitný účet Partnera a realizovať úhrady Oprávnených výdavkov výlučne prostredníctvom iného účtu (prípadne účtov) otvoreného Partnerom (ďalej ako „výdavkový účet Partnera“) (č. výdavkového účtu Partnera je uvedené v Prílohe č. 2 ZoP), pokiaľ nedôjde k jeho zmene podľa článku 15 ods. 4 ZoP, ak z čl. 17 VZP nevyplýva možnosť iného postupu.

Na účely úhrady výdavkov z výdavkového účtu Partnera, Partner prevedie finančné prostriedky vo výške PM určených na príslušnú úhradu z osobitného účtu Partnera na výdavkový účet Partnera najskôr 10 pracovných dní pred vykonaním úhrady tretej strane. Dátum úhrady výdavku z výdavkového účtu Partnera je rozhodujúcim dátumom pre plnenie povinnosti podľa predchádzajúcej vety s výnimkou výdavkov, ktoré sa neuhrádzajú, a Výdavkov vykazovaných zjednodušeným spôsobom vykazovania. V prípade výdavkov, ktoré sa neuhrádzajú, a Výdavkov vykazovaných zjednodušeným spôsobom vykazovania vykoná Partner prevod finančných prostriedkov z osobitného účtu Partnera na výdavkový účet Partnera najskôr 10 pracovných dní pred predložením ŽoP – zúčtovanie zálohovej platby, v rámci ktorej si bude príslušnú časť daných výdavkov nárokovať, a to vo výške PM zodpovedajúcej výške nárokovaných výdavkov.

V prípade využitia systému refundácie je Partner povinný previesť finančné prostriedky prijaté na osobitný účet Partnera na základe ŽoP – refundácia na iný účet do 10 pracovných dní od ich pripísania na osobitný účet Partnera. Úhrady platobnou kartou vystavenou k osobitnému účtu Partnera môže Partner realizovať priamo z osobitného účtu Partnera, ak sa uskutočňujú prostredníctvom platobného terminálu na mieste predaja.

Ak sú PM poskytované systémom zálohových platieb a takto poskytnuté prostriedky sú na osobitnom účte Partnera a/alebo na výdavkovom účte Partnera úročené, Partner je povinný vzniknuté úroky vrátiť prostredníctvom Hlavného partnera Vykonávateľovi postupom podľa článku 14 VZP.

1. Partner je povinný udržiavať osobitný účet Partnera otvorený až do Finančného ukončenia Projektu. V prípade zrušenia osobitného účtu Partnera je Partner povinný ho nahradiť iným osobitným účtom Partnera tak, aby vždy existoval otvorený osobitný účet Partnera určený na príjem PM, o ktorom je Hlavný partner v súlade s článkom 5 ZoP informovaný. V prípade otvorenia osobitného účtu pre príjem PM v komerčnej banke v zahraničí, Partner zodpovedá za úhradu všetkých nákladov spojených s realizáciou platieb na a z osobitného účtu Partnera na svoju ťarchu.
2. Členovia partnerstva berú na vedomie, že Vykonávateľ zabezpečí vyplatenie PM, resp. ich časti výlučne na základe Žiadosti o platbu predloženej Hlavným partnerom. Po schválení Žiadosti o platbu a pripísaní peňažných prostriedkov na osobitný účet Hlavného partnera je Hlavný partner povinný v lehote 3 dní odo dňa pripísania peňažných prostriedkov na osobitný účet Hlavného partnera previesť peňažné prostriedky zodpovedajúce schváleným výdavkom Partnera Partnerovi na osobitný účet Partnera špecifikovaný v Prílohe č. 2ZoP, pokiaľ nedôjde k jeho zmene podľa článku 15 ods. 4 ZoP.
3. Použitie zálohovej platby je Partner povinný vyúčtovať Hlavnému partnerovi, a to podľa ustanovení Zmluvy. Spolu so zúčtovaním zálohovej platby predkladá Partner Hlavnému partnerovi aj dokumenty vyžadované podľa ustanovení Zmluvy, a to v potrebnom počte tak, aby jeden dokument mohol byť Hlavným partnerom predložený spolu so Žiadosťou o platbu Vykonávateľovi, druhý dokument si ponechá Hlavný partner a tretí dokument si ponechá Partner.
4. Na podmienky financovania Realizácie Projektu sa podľa spôsobu financovania primerane vzťahujú ustanovenia Zmluvy a príslušnej časti Príručky pre prijímateľa k implementácii projektov financovaných z Plánu obnovy a odolnosti SR v gescii MH SR. Na Partnera sa primerane vzťahujú všetky povinnosti Hlavného partnera v zmysle Zmluvy a Príručky pre prijímateľa k implementácii projektov financovaných z Plánu obnovy a odolnosti SR v gescii MH SR, pričom tieto povinnosti sú povinnosťami Partnera voči Hlavnému partnerovi, Vykonávateľovi a voči iným Oprávneným osobám uvedeným v ZoP alebo v Zmluve.

# Článok 14Zmena v subjekte Partnera

1. Článok 8 VZP sa v plnej miere vzťahuje aj na úpravu práv a povinností Partnera vo vzťahu k prevodu a prechodu povinností zo ZoP. Podmienky, práva a povinnosti, ktoré sa vzťahujú na Prijímateľa alebo prislúchajú v zmysle článku 8 VZP Prijímateľovi (Hlavnému partnerovi), sa v plnej miere vzťahujú a prislúchajú podľa ZoP Partnerovi.
2. K zmene v subjekte Partnera môže dôjsť len s prechádzajúcim písomným súhlasom Vykonávateľa postupom analogicky podľa článku 10 ods. 4 písm. g) a m) a ods. 14 VZP a v súlade so ZoP.

# Článok 15Trvanie, zmena a ukončenie Zmluvy o partnerstve

1. ZoP je uzatvorená na dobu určitú do skončenia platnosti a účinnosti Zmluvy.
2. Partner je povinný oznámiť Hlavnému partnerovi písomne všetky zmeny alebo skutočnosti, ktoré majú negatívny vplyv na plnenie jeho povinností podľa ZoP alebo na realizáciu Aktivít Projektu podľa Prílohy č. 1 ZoP, alebo sa akýmkoľvek spôsobom týkajú alebo môžu týkať neplnenia povinností Partnera zo ZoP. Uvedenú oznamovaciu povinnosť je Partner povinný splniť Bezodkladne po tom, ako sa dozvedel, že došlo k vzniku zmeny alebo skutočností podľa prvej vety tohto odseku.
3. Členovia partnerstva sa dohodli, že zmeny ZoP sa vykonajú vo forme písomného, vzostupne číslovaného dodatku k ZoP, pri dodržaní povinností vyplývajúcich z § 5a zákona o slobode informácií (ak relevantné), s výnimkou postupu podľa ods. 4 tohto článku. Členovia partnerstva sa dohodli, že zmenu ZoP môže navrhnúť každý z Členov partnerstva, pričom návrh zmeny ZoP bude predložený Vykonávateľovi za predpokladu jeho odsúhlasenia každým z Členov partnerstva, čím nie je dotknutý postup podľa ods. 4 tohto článku. Odsúhlasenie návrhu zmeny ZoP každým z Členov partnerstva sa nevyžaduje pri zmene ZoP podľa čl. 4 ods. 8 ZoP, ak súhlas všetkých Členov partnerstva pri takejto zmene nie je potrebný v dôsledku toho, že takouto zmenou nebudú dotknuté oprávnené záujmy jednotlivých Členov partnerstva. Návrh zmeny ZoP predloží Hlavný partner na schválenie Vykonávateľovi v súlade so Zmluvou. Na zmenu ZoP formou písomného dodatku sa vyžaduje predchádzajúci písomný súhlas Vykonávateľa. Ustanovenia týkajúce sa zverejnenia a s tým spojených osobitných pravidiel dohodnutých Členmi partnerstva v článku 17 ods. 1 a 2 ZoP sa rovnako vzťahujú aj na uzatvorenie každého dodatku k ZoP (ak relevantné). Článok 17 ods. 6 ZoP sa aplikuje na postup podľa tohto odseku primerane.
4. Zmena ZoP formou písomného dodatku v zmysle ods. 3 tohto článku nie je potrebná, ak zmenou nedôjde k porušeniu podmienok definovaných v príslušnej Výzve alebo v Zmluve, a to výlučne v prípade, ak dôjde k zmene identifikačných a/alebo kontaktných údajov Členov partnerstva, ktorá nemá za následok zmenu v subjekte Hlavného partnera alebo Partnera a/alebo k zmene indikatívneho harmonogramu (časového rámca) a/alebo k zmene účtov Členov partnerstva uvedených v Prílohe č. 2 ZoP, pričom v takomto prípade postačuje Bezodkladné oznámenie o zmene doručené písomnou formou podľa čl. 5 ZoP zo strany Hlavného partnera ostatným Členom partnerstva alebo zo strany Partnera Hlavnému partnerovi. Hlavný partner je povinný túto zmenu písomne oznámiť Vykonávateľovi, a to Bezodkladne po tom, od kedy mu bola takáto zmena oznámená. Ak niektorý z Členov partnerstva, ktorému bolo doručené oznámenie o zmene podľa prvej vety tohto odseku má za to, že takouto zmenou dôjde k porušeniu podmienok uvedených vo Výzve alebo v Zmluve, je povinný do 3 dní od doručenia oznámenia podľa prvej vety písomne zdôvodniť ostatným Členom partnerstva, v čom podľa jeho názoru spočíva predmetné porušenie. Ak sa ani po zdôvodnení Členovia partnerstva nedohodli na možnosti takejto zmeny, zmenu nie je možné realizovať postupom podľa tohto odseku, a v takom prípade Hlavný partner Bezodkladne po tom, ako mu bola zmena oznámená zo strany Partnera, resp. ju oznámil Partnerovi, doručí Vykonávateľovi písomné oznámenie o týchto skutočnostiach. V prípade, že by sa následne Členovia partnerstva na zmene dohodli, bude ju možné realizovať iba postupom daným pre zmeny formou písomného dodatku podľa odseku 3 tohto článku.
5. Vzhľadom na úzku previazanosť postavenia Partnera v Projekte s právami a povinnosťami Hlavného partnera ako Prijímateľa vyplývajúcimi zo Zmluvy a tiež s právnymi vzťahmi týkajúcimi sa Projektu vo všeobecnosti a v nadväznosti na článok 1 ods. 2 písm. a) a f) ZoP, sa Členovia partnerstva dohodli, že zmena práv a povinností Partnera v súvislosti s Projektom, ktoré vyplývajú zo Záväznej dokumentácie podľa článku 1 ods. 3 písm. f) ZoP a zo zmien Zmluvy, bude voči Partnerovi účinná dňom nadobudnutia účinnosti zmeny Zmluvy, v ostatných prípadoch dňom Zverejnenia zmeny v Záväznej dokumentácii podľa článku 1 ods. 3 písm. f) ZoP.
6. V deň, keď došlo k mimoriadnemu ukončeniu zmluvného vzťahu zo Zmluvy podľa článku 11 VZP, dochádza aj k ukončeniu trvania zmluvného vzťahu zo ZoP. V takomto prípade vznikajú Členom partnerstva práva a povinnosti v zmysle právnych predpisov o zániku nesplneného záväzku a v zmysle podmienok obsiahnutých v  ZoP, pričom Partner berie na vedomie a súhlasí s tým, že žiadne priamo uplatniteľné právo voči Vykonávateľovi mu nevznikne. Prípadný nárok na náhradu škody medzi Členmi partnerstva týmto nie je dotknutý.
7. Členovia partnerstva sa dohodli, že túto ZoP je možné ukončiť riadne alebo mimoriadne.
8. Riadne ukončenie ZoP nastane jej splnením a skončením platnosti a účinnosti Zmluvy podľa odseku 1 tohto článku.
9. Mimoriadne ukončenie zmluvného vzťahu zo ZoP nastáva dohodou Členov partnerstva alebo odstúpením Hlavného partnera alebo Partnera od ZoP alebo výpoveďou tejto ZoP Partnerom alebo mimoriadnym ukončením Zmluvy podľa ods. 6 tohto článku, v dôsledku čoho ZoP zaniká. V prípade odstúpenia Hlavného partnera alebo Partnera od ZoP alebo výpovede ZoP Partnerom zaniká ZoP iba voči Partnerovi, voči ktorému bolo odstúpené od ZoP, alebo ktorý odstúpil od ZoP alebo ju vypovedal. Po mimoriadnom ukončení ZoP voči jednotlivému Partnerovi môže realizáciu Aktivít Projektu prislúchajúcich Partnerovi, voči ktorému bola ZoP mimoriadne ukončená, zabezpečovať Hlavný partner alebo Partner, voči ktorému ZoP nezanikla (ak je to v súlade s  podmienkami vyplývajúcimi z Kladne posúdenej žiadosti o prostriedky mechanizmu a zo Zmluvy), a to na základe písomného dodatku uzatvoreného medzi zostávajúcimi Členmi partnerstva, alebo ich môže zabezpečiť nový partner na základe písomného dodatku k ZoP uzatvoreného medzi Hlavným partnerom, novým partnerom a Partnermi okrem Partnera, voči ktorému došlo k mimoriadnemu ukončeniu ZoP.
10. Bez toho, aby bolo dotknuté právo Partnera odstúpiť od ZoP podľa článku 15 ods. 19 ZoP, platí, že od ZoP možno odstúpiť podľa § 344 a nasl. Obchodného zákonníka v prípadoch podstatného porušenia ZoP, nepodstatného porušenia ZoP a ďalej v prípadoch, ktoré osobitne ustanovuje ZoP, tiež v prípadoch, kedy je možné odstúpiť od Zmluvy, pričom práva prislúchajúce podľa Zmluvy Vykonávateľovi, prislúchajú podľa ZoP v tomto prípade Hlavnému partnerovi, ktorý ich vykonáva analogicky podľa úpravy v Zmluve voči Partnerovi tak, aby ich bolo možné aplikovať na vzťah medzi Hlavným partnerom a Partnerom. Členovia partnerstva sa osobitne dohodli, že na účely ZoP sa za podstatné porušenie ZoP zo strany Partnera považujú najmä:
11. také porušenia povinností Partnera, ktoré sú definované v článku 11 ods.7 VZP;
12. opakované nevykonávanie niektorej z povinností, ku ktorej je Partner zaviazaný podľa ZoP, alebo vykonávanie činností, ktoré neprispievajú k Cieľom Projektu a/alebo Výstupom Projektu a napriek upozorneniu Hlavného partnera nedôjde k náprave;
13. Partner sa bezdôvodne neriadi pokynmi a usmerneniami Hlavného partnera alebo Vykonávateľa ani po jeho opakovanom upozornení;
14. porušovanie podmienok stanovených v Zmluve ako záväzných podmienok pre činnosť Partnera napriek upozorneniu Hlavného partnera,
15. spáchanie Trestného činu v nadväznosti na čl. 11 ods. 7 písm. i) VZP a § 13 ods. 4 zákona o mechanizme.
16. Porušenie ďalších povinností stanovených v ZoP, v Zmluve, v Právnom rámci okrem prípadov, ktoré sa podľa ZoP považujú za podstatné porušenia, sú nepodstatným porušením ZoP.
17. V prípade podstatného porušenia ZoP je Člen partnerstva oprávnený od ZoP odstúpiť bez zbytočného odkladu po tom, ako sa o tomto porušení dozvedel. Členovia partnerstva berú na vedomie, že s ohľadom na právne postavenie a povinnosti každého z nich, môže predchádzať odstúpeniu od ZoP povinnosť vykonať rôzne úkony predpokladané právnymi predpismi alebo internými normami, vrátane povinnosti vykonať kontrolu, realizovať iné osobitné postupy a úkony. Z uvedeného dôvodu preto Členovia partnerstva súhlasia s tým, že na rozdiel od štandardnej obchodno-právnej praxe, pri odstúpení od tejto ZoP pojem „*bez zbytočného odkladu*“ zahŕňa obdobie, počas ktorého sú v priamej nadväznosti vykonávané úkony odstupujúcim Členom partnerstva podľa predchádzajúcej vety. V prípade nepodstatného porušenia ZoP je Člen partnerstva oprávnený odstúpiť od ZoP, ak Člen partnerstva, ktorý je v omeškaní, nesplní svoju povinnosť ani v dodatočnej primeranej lehote, ktorá mu na to bola poskytnutá vo výzve odstupujúceho Člena partnerstva. Aj v prípade podstatného porušenia ZoP je Člen partnerstva oprávnený poskytnúť Členovi partnerstva, ktorý porušil povinnosť, dodatočnú lehotu na splnenie porušenej povinnosti, pričom ani poskytnutie takejto dodatočnej lehoty nemá vplyv na skutočnosť, že ide o podstatné porušenie povinnosti (§ 345 ods. 3 Obchodného zákonníka).
18. Odstúpenie od ZoP je účinné dňom doručenia písomného oznámenia o odstúpení od ZoP druhému Členovi partnerstva. Na doručovanie sa vzťahuje článok 5 ZoP.
19. Ak splneniu povinnosti Člena partnerstva bráni okolnosť vylučujúca zodpovednosť, je iný Člen partnerstva oprávnený od ZoP odstúpiť len vtedy, ak od vzniku okolnosti vylučujúcej zodpovednosť uplynul aspoň jeden rok. V prípade objektívnej nemožnosti plnenia (nezvratný zánik predmetu ZoP a pod.) sa ustanovenie predchádzajúcej vety neuplatní a Členovia partnerstva sú oprávnení postupovať podľa príslušných ustanovení Obchodného zákonníka a podporne Občianskeho zákonníka.
20. V prípade odstúpenia od ZoP zostávajú zachované tie práva a povinnosti Hlavného partnera, ktoré podľa svojej povahy majú platiť aj po skončení ZoP, a to najmä právo a povinnosť požadovať vrátenie poskytnutej čiastky PM, právo alebo povinnosť na náhradu škody, ktorá vznikla porušením ZoP Partnerom, ustanovenia uvedené v článku 7 ods. 7.3 Zmluvy o poskytnutí prostriedkov mechanizmu a ďalšie ustanovenia ZoP podľa svojho obsahu, s výnimkou uvedenou v článku 15 ods. 19 ZoP. V prípade odstúpenia od ZoP zo strany Partnera mu právo na náhradu škody, ktorá vznikla porušením ZoP Hlavným partnerom, zostáva zachované, s výnimkou uvedenou v článku 15 ods. 19 ZoP.
21. Ak sa Člen partnerstva dostane do omeškania s plnením ZoP v dôsledku porušenia, resp. nesplnenia povinnosti zo strany druhého Člena partnerstva, Členovia partnerstva súhlasia, že nejde o porušenie ZoP Členom partnerstva v omeškaní.
22. V prípade odstúpenia od ZoP je Partner povinný vrátiť PM alebo ich časť na základe výzvy Hlavného partnera. Povinnosť Partnera vrátiť PM alebo ich časť podľa predchádzajúcej vety sa uplatní aj vtedy, ak sa v jednotlivom článku tejto ZoP označujúcom podstatné porušenie ZoP výslovne neuvádza, že Partner je povinný vrátiť PM alebo ich časť.
23. Partner je oprávnený ZoP vypovedať z dôvodu, že nie je schopný realizovať Projekt tak, ako sa na realizáciu Aktivít Projektu zaviazal v ZoP, alebo mu v ďalšej účasti na Projekte bránia iné vážne dôvody. Partner súhlasí s tým, že podaním výpovede mu vzniká povinnosť vrátiť už vyplatené PM v celom rozsahu podľa článku 12 ZoP za podmienok stanovených Hlavným partnerom vo výzve na vrátenie. Po podaní výpovede môže Partner túto vziať späť iba s písomným súhlasom Hlavného partnera. Výpovedná lehota je jeden kalendárny mesiac odo dňa, keď je výpoveď doručená Hlavnému partnerovi. Počas plynutia výpovednej lehoty Hlavný partner a Partner, ktorý vypovedal ZoP, vykonajú úkony smerujúce k vysporiadaniu vzájomných práv a povinností, najmä Hlavný partner vykoná úkony vzťahujúce sa na finančné vysporiadanie s Partnerom obdobne ako pri odstúpení od ZoP a Partner je povinný poskytnúť všetku potrebnú súčinnosť. Táto ZoP voči Partnerovi, ktorý podal výpoveď, zaniká uplynutím výpovednej lehoty s výnimkou ustanovení, ktoré nezanikajú ani v dôsledku zániku ZoP pri odstúpení od ZoP v zmysle ods. 15 tohto článku. Partner si je vedomý toho, že v prípade, ak uplatnenie práva podľa tohto odseku priamo alebo nepriamo spôsobí negatívne následky voči Hlavnému partnerovi, vrátane možného mimoriadneho ukončenia Projektu zo strany Vykonávateľa, tento Partner zodpovedá za takto spôsobenú škodu.
24. Vzhľadom na to, že uzatvorenie ZoP predchádza uzatvoreniu Zmluvy a v súvislosti so Zmluvou vyplývajú pre Partnera práva a povinnosti, Partner môže odstúpiť od ZoP do 3 dní odo dňa, kedy mu bol Hlavným partnerom predložený návrh Zmluvy v znení, v ktorom bol Hlavnému partnerovi zaslaný zo strany Vykonávateľa za účelom podpisu. Hlavný partner je povinný predložiť Partnerovi návrh Zmluvy podľa predchádzajúcej vety v dostatočnom časovom predstihu, aby Partnerovi zostala zachovaná lehota 3 dní na využitie možnosti odstúpenia od ZoP pred nadobudnutím platnosti Zmluvy. Partner je povinný odstúpenie od ZoP podľa tohto odseku odôvodniť, pričom dôvodom na odstúpenie môže byť iba to, že zo Zmluvy mu vzniknú také povinnosti, ktoré by ho odôvodnene viedli k nepodpísaniu ZoP, ak by bol o nich informovaný pred podpisom ZoP. Odstúpením od ZoP podľa tohto odseku sa ZoP voči odstupujúcemu Partnerovi od začiatku zrušuje, pričom žiadny z Členov partnerstva nie je oprávnený sa domáhať náhrady škody v dôsledku takéhoto odstúpenia od ZoP. Ak Partner nevyužije svoje oprávnenie podľa prvej vety, platí, že Partner súhlasí so všetkými právami a povinnosťami, ktoré pre neho vyplývajú v súvislosti so Zmluvou v nadväznosti na ZoP.

# Článok 16Uchovávanie dokumentov

Členovia partnerstva sú povinní uchovávať ZoP, vrátane jej príloh a dodatkov, a všetky doklady týkajúce sa poskytnutých PM a ich použitia v zmysle zákona o účtovníctve v znení neskorších predpisov počas doby určenej v článku 2 ods. 4 písm. g) VZP.

# Článok 17Záverečné ustanovenia

* 1. ZoP je uzatvorená dňom jej podpisu posledným z Členov partnerstva. ZoP nadobúda účinnosť súčasne so splnením odkladacej podmienky, ktorá spočíva v nadobudnutí účinnosti Zmluvy.
	2. Ak relevantné, vo vzťahu k zverejneniu ZoP v centrálnom registri zmlúv sa Členovia partnerstva osobitne dohodli, že:
		1. ak Hlavný partner a Partner sú obaja povinnými osobami podľa zákona o slobodnom prístupe k informáciám, v takom prípade je rozhodujúce zverejnenie ZoP Hlavným partnerom;
		2. prvé zverejnenie ZoP zabezpečí Hlavný partner a o dátume zverejnenia ZoP informuje Partnerov v súlade so ZoP.
	3. Všetky spory, ktoré vzniknú zo ZoP, vrátane sporov o jej platnosť, výklad alebo ukončenie sú Členovia partnerstva povinní prednostne riešiť najmä vzájomnými zmierovacími rokovaniami a dohodami. V prípade, že sa vzájomné spory Členov partnerstva vzniknuté v súvislosti s plnením záväzkov podľa ZoP alebo v súvislosti s ňou nevyriešia, Členovia partnerstva sa dohodli a súhlasia, že všetky spory vzniknuté zo ZoP, vrátane sporov o jej platnosť, výklad alebo ukončenie, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
	4. Ak sa akékoľvek ustanovenie ZoP stane neplatným v dôsledku jeho rozporu s Právnym rámcom, nespôsobí to neplatnosť celej ZoP. Členovia partnerstva sa v takomto prípade zaväzujú Bezodkladne vzájomným rokovaním nahradiť neplatné zmluvné ustanovenie novým platným ustanovením postupom v súlade s článkom 15 ods. 3 ZoP tak, aby zostal zachovaný účel ZoP a obsah jednotlivých ustanovení ZoP.
	5. Ak záväzkový vzťah vyplývajúci zo ZoP, s ohľadom na právne postavenie Členov partnerstva, nespadá pod vzťahy uvedené v § 261 Obchodného zákonníka, Členovia partnerstva vykonali voľbu práva podľa § 262 ods. 1 Obchodného zákonníka a výslovne súhlasia, že ich záväzkový vzťah vyplývajúci zo ZoP sa bude riadiť Obchodným zákonníkom tak, ako to vyplýva zo záhlavia ZoP na úvodnej strane.
	6. ZoP je vyhotovená v štyroch rovnopisoch, z toho každý Partner dostane 1 rovnopis, Hlavný partner dostane 2 rovnopisy, z ktorých je 1 určený pre Vykonávateľa. Dohoda Členov partnerstva k počtu rovnopisov sa neuplatní v prípade, ak k uzavretiu ZoP (resp. dodatku k nej) dochádza elektronicky v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov (ďalej len „zákon o dôveryhodných službách“). V prípade, ak k uzavretiu ZoP dochádza elektronicky, dátumy podpisov Členov partnerstva sú uvedené pri kvalifikovaných elektronických podpisoch/pečatiach podpisujúcich osôb, ak nie je použitá kvalifikovaná elektronická časová pečiatka podľa zákona o dôveryhodných službách.
	7. Členovia partnerstva vyhlasujú, že si znenie ZoP riadne a dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne jasné, určité a zrozumiteľné, podpisujúce osoby sú oprávnené k podpisu ZoP a na znak súhlasu ju podpísali.

# Prílohy:

Príloha č. 1 Prehľad Aktivít/pracovných balíkov a Výstupov Projektu

Príloha č. 2 Prehľad účtov Členov partnerstva

Príloha č. 3 Podrobný rozpočet Projektu

**Podpisy Členov partnerstva:**

Za Hlavného partnera, v ......................................, dňa ......................................

Podpis: .......................................

............................................................................................

Za Partnera 1, v ......................................, dňa ......................................

Podpis: .......................................

............................................................................................

Za Partnera 2, v ......................................, dňa ......................................

Podpis: .......................................

............................................................................................

 Zmluva podpísaná elektronicky podľa zákona o dôveryhodných službách.